NELJANDA KOOSSEISU

MÄÄRUS

Haapsalu,			04. märts 2005 nr 60

Munitsipaalüldhariduskooli pedagoogide
töötasustamise aluste ning palgamäärade
kinnitamine

Võttes aluseks Vabariigi Valitsuse 08.02.2005 määruse nr 27 2005. aasta riigieelarve seaduses eraldisteks kohaliku omavalitsuse üksustele jooksvateks kuludeks tasandusfondi määratud vahendite jaotamise tingimused ja kord ning jaotus kohaliku omavalitsuse üksuste vahel ning juhindudes põhikooli- ja gümnaasiumiseaduse § 45 lg 2, kohaliku omavalitsuse korralduse seaduse § 22 lg 1 p 37, § 23, Haapsalu põhimääruse § 12 lg 1 p 43, § 62 ja haldusmenetluse seadusest, Haapsalu Linnavolikogu määrab:

1.	Kinnitada Haapsalu linna munitsipaalüldhariduskoolide pedagoogide töötasustamise alused (lisa 1) ning palgamäärad (lisa 2) tagasiulatuvalt alates 01. jaanuarist 2005. a.

2.	Tunnistada kehtetuks Haapsalu Linnavolikogu 27.02.2004 määrus nr 31 “Munitsipaal-üldhariduskooli pedagoogide töötasustamise aluste ning palgamäärade kinnitamine” tagasiulatuvalt alates 01. jaanuarist 2005. a.

3.	Linnavolikogu kantseleil saata määrus avaldamiseks Riigikantseleile.

4.	Määrus jõustub kolmandal päeval pärast avalikustamist linnavolikogu kantseleis.

5.	Käesoleva määruse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul määruse teatavaks-tegemisest.

Arder Väli
Volikogu aseesimees

	Lisa 1
	KINNITATUD
	Haapsalu Linnavolikogu
	04.03.2005 määrusega nr 60

HAAPSALU LINNA MUNITSIPAALÜLDHARIDUSKOOLIDE
PEDAGOOGIDE TÖÖTASUSTAMISE ALUSED

I Reguleerimisala

1.	Määrusega kehtestatakse Haapsalu linna munitsipaalüldhariduskoolide (edaspidi kool) pedagoogide töötasustamise alused, palgaastmed ja palgamäärad.

II Direktorite ja nende asetäitjate palgaastmed ning vahetu õppe- ja kasvatustöö

2.	Kooli direktori palgaaste on lähtudes õpilaste arvust koolis vähemalt järgmine:
2.1.	alla 120 õpilasega koolis	25
2.2.	121-300 õpilasega koolis	32
2.3.	301-600 õpilasega koolis	38
2.4.	601-900 õpilasega koolis	42
2.5.	üle 900 õpilasega koolis	47

3.	Direktori asetäitja õppe- ja kasvatusalal palgaaste lähtudes õpilaste arvust koolis jääb vahemikku:
3.1.	alla 120 õpilasega koolis	18-20
3.2.	121-300 õpilasega koolis	26-28
3.3.	301-600 õpilasega koolis	29-31
3.4.	601-900 õpilasega koolis	32-34
3.5.	üle 900 õpilasega koolis	35-37

4.	Direktorite ning nende asetäitjate õppe- ja kasvatusalal palgaastme määramiseks fikseeritakse õpilaste arv 10. septembri seisuga. Õpilaste arvu suurenemisel või vähenemisel toimub palgaastme muudatus järgmise kalendriaasta 01. jaanuarist.

5.	Direktor võib õpetaja kvalifikatsiooni säilitamiseks tegeleda vahetu õppetööga andes kuni kuus tundi nädalas. Tundide andmine arvatakse direktori ametikoha nädala tööaja hulka ja eraldi tasustamisele see ei kuulu.

III Pedagoogide palgaastmed

6.	Kooli pedagoogide palgaastmed on vähemalt järgmised:
6.1.	nooremõpetaja	15
6.2.	õpetaja	18
6.3.	vanemõpetaja	22
6.4.	õpetaja-metoodik	28

7.	Punktis 6 nimetatud palgaastmeid ja sellele vastavaid palgamäärasid kohaldatakse pedagoogidele, kellel on pedagoogide kvalifikatsiooninõuetele vastav kõrgharidus ja atesteerimisel omistatud vastav ametijärk.

8.	Pedagoogide kvalifikatsiooninõuetele vastava keskeriharidusega pedagoogi palgamäär on 15% madalam (ümardatuna täiskroonideks) punktis 6 nimetatud vastava ametijärguga kõrgharidusega pedagoogi minimaalsest palgamäärast.

9.	Õpetajana töötava isiku, kelle kvalifikatsioon ei vasta pedagoogide kvalifikatsiooninõuetele, palgaaste keskhariduse ja keskerihariduse puhul on 1 ning kõrghariduse puhul 5. Direktor võib vabade palgavahendite olemasolul nimetatud isiku palgamäära suurendada kuni 7 palgaastme võrra.

10.	Kooli pedagoogidele määrab palgaastmed ja neile vastavad palgamäärad lähtudes käesolevast määrusest ja koolile kinnitatud aastaeelarves töötasudeks ettenähtud summadest kooli direktor käskkirjaga.

11.	Kooli direktori palgaastme ja sellele vastava palgamäära ning lisatasu kinnitab käesolevat määrust aluseks võttes Haapsalu linnapea oma käskkirjaga.

12.	Tunnipalga arvutamisel lähtutakse kuu keskmisest töötundide arvust:
12.1.	40-tunnise nädala üldtööaja puhul	168,6
12.2.	35-tunnise nädala üldtööaja puhul	147,7
12.3.	32-tunnise nädala üldtööaja puhul	134,9
12.4.	30-tunnise nädala üldtööaja puhul	126,5

13.	Tunnipalga alusel tasustatakse asendustunde.

IV Lisatasud, ühekordsed toetused, preemiad ja nende määramine

14.	Klassijuhataja ülesannete täitmise eest makstakse õpetajale lisatasu vastavalt tema ametijärgule:
14.1.	põhikoolis ja gümnaasiumis põhikooli astme klassis nooremõpetajale 900 kr,
õpetajale 970 kr, vanemõpetajale 1100 kr, õpetaja-metoodikule 1330 kr;
14.2. gümnaasiumiastme klassis ning kaugõppevormiga või õhtuse õppevormiga klassis 5-10% (ümardatud täiskroonideks) vastavalt tema ametijärgule kehtivast palgamäärast, kuid mitte vähem, kui nooremõpetajale 300 krooni, õpetajale 320 kr, vanemõpetajale 360 kr, õpetaja-metoodikule 440 kr.

15.	Direktoril on õigus määrata pedagoogidele aastaeelarves töötasudeks ettenähtud summa piires lisatasusid täiendavate tööülesannete täitmise ja nõutavast tulemuslikuma töö eest vastavuses kollektiivlepingus või koolis kehtestatud lisatasude maksmise korraga.

16.	Nõutavast tulemuslikuma töö ja täiendavate tööülesannete täitmise eest kokku on töötajale lisatasu maksmise määraks kuus kuni 50% tema ametikoha palgaastmele vastavast kuupalgamäärast.

17.	Pedagoogide tunnustamiseks on direktoril õigus kooli poolt välja töötatud ja kooli hoolekogu poolt heaks kiidetud pedagoogide tunnustamise korra alusel määrata pedagoogidele aastaeelarves töötasudeks ettenähtud summa piires ka ühekordseid toetusi ja preemiaid.

18.	Direktorile makstakse igakuiselt püsivat lisatasu pedagoogilise staaži eest järgmiselt:
18.1.	kui direktoril on pedagoogilist staaži 5-10 aastat, makstakse lisatasu 5% punktis 2 nimetatud vastava kooliastme minimaalse palgaastmega määratud kuupalgamäärast (ümardatuna täiskroonideks);
18.2.	kui direktoril on pedagoogilist staaži 10-15 aastat, makstakse lisatasu 10% punktis 2 nimetatud vastava kooliastme minimaalse palgaastmega määratud kuupalgamäärast (ümardatuna täiskroonideks);
18.3.	kui direktoril on pedagoogilist staaži üle 15 aasta, makstakse lisatasu 15% punktis 2 nimetatud vastava kooliastme minimaalse palgaastmega määratud kuupalgamäärast (ümardatuna täiskroonideks).

19.	Direktorite tunnustamiseks on linnapeal õigus haridus- ja kultuuriosakonna ettepanekul oma käskkirjaga määrata ühekordseid toetusi ja preemiaid.

20.	Direktorile makstakse puhkusetoetust punktis 2 nimetatud vastava kooliastme minimaalse palgaastmega määratud kuupalgamäära ühekordses määras, millele lisandub punkti 18 alusel kinnitatud vastav lisatasu.

21.	Kui direktor ametiaja möödudes ei kandideeri uuesti või kandideerimisel ei osutu tagasivalituks, makstakse talle lahkumishüvitist punktis 2 nimetatud vastava kooliastme minimaalse palgaastmega määratud kuupalga:
21.1.	1-kordne määr, kui direktor on ametis olnud kuni viis aastat;
21.2.	2-kordne määr, kui direktor on ametis olnud kuus kuni kümme aastat;
21.3.	3-kordne määr, kui direktor on ametis olnud üle kümne aasta.

22.	Kui direktor lahkub enne kokkulepitud tähtaja lõppu ametist, siis punktiga 21 määratud lahkumishüvitisi talle ei maksta.

V Tarifitseerimisnimekiri

23.	Koolid vormistavad õppeaasta ja kalendriaasta alguses tarifitseerimisnimekirja, mille koostamise aluseks on riiklik õppekava, käesolev määrus ning kooli aastaeelarves töötasuks määratud summa.

24.	Koolid koostavad tarifitseerimisnimekirja alusel haridusministri kinnitatud vormi kohase koondtarifikatsiooni, mille esitavad elektroonilisel kujul (e-maili teel) Haapsalu Linnavalitsusele ühe kuu jooksul pärast aastaeelarve kinnitamist ning uue õppeaasta kohta 15. septembriks.

VI Rakendussätted

25.	Käesolevaid töötasustamise aluseid, samuti volikogu poolt määrusega kinnitatud pedagoogide palgaastmeid ja palgamäärasid, muudetakse kooskõlas Vabariigi Valitsuse määrustega, mis reguleerivad valla- ja linnaeelarvete toetusfondi hariduskuludeks määratud eraldiste jaotamist.

	Lisa 2
	KINNITATUD	
	Haapsalu Linnavolikogu
	04.03.2005 määrusega nr 60

HAAPSALU LINNA MUNITSIPAALÜLDHARIDUSKOOLIDE
PEDAGOOGIDE PALGAASTMED JA PALGAMÄÄRAD

Palgaaste alates 01.01.2005	Palgamäär
kroonides	Palgaaste alates 01.01.2005	Palgamäär
kroonides	
1	3500	31	9730	
2	3620	32	10 010	
3	3750	33	10 220	
4	3920	34	10 430	
5	4100	35	10 650	
6	4290	36	10 860	
7	4480	37	11 070	
8	4670	38	11 315	
9	4860	39	11 480	
10	5050	40	11 660	
11	5240	41	11 830	
12	5430	42	12 020	
13	5620	43	12 190	
14	5800	44	12 370	
15	6065	45	12 540	
16	6195	46	12 715	
17	6325	47	12 895	
18	6475	48	13 060	
19	6685	49	13 230	
20	6900	50	13 400	
21	7100	51	13 560	
22	7350	52	13 730	
23	7610	53	13 900	
24	7870	54	14 070	
25	8130	55	14 230	
26	8390	56	14 400	
27	8650	57	14 570	
28	8925	58	14 740	
29	9195	59	14 900	
30	9450	60	15 200